গলায় অস্ত্রোপচার, পিন বের করে শিশুর প্রাণরক্ষা KMCH-এর ডাক্তারদের

কলকাতা: খেলতে খেলতে ভুলবশত একটি সূচালো পিনকে (Pin) গিলে ফেলেছিল এক সাত বছরের একটি শিশু (Child)। মূহূর্তে বিপন্ন হয়েছিল শিশুটির জীবন। কিন্তু জীবন ও মৃত্যুর মাঝে দাঁড়িয়ে লড়াই করে শিশুটিকে বাঁচিয়ে তুললেন শল্য চিকিৎসকরা (Surgeon)। গুরুতর বিপদ থেকে শিশুটির প্রাণরক্ষা করেন কলকাতা মেডিক্যাল কলেজ হাসপাতালের (Kolkata Medical College Hospital) কয়েকজন চিকিৎসক (Doctor)। মাত্র এক ঘণ্টার মধ্যেই শিশুটির ফলে থেকে আটকে থাকা পিনটি বার করা সম্ভব হয়েছে। বর্তমানে শিশুর শারীরিক অবস্থা স্থিতিশীল বলে হাসপাতাল সূত্রে জানা গিয়েছে।

হাওড়ার শিবপুরের বাসিন্দা ওই বালিকা বৃহস্পতিবার দুপুরে খেলতে খেলতে প্রায় সাড়ে তিন সেন্টিমিটার লম্বা একটি সূচালো পিন গিলে ফেলে। সঙ্গে সঙ্গে কাশি শুরু হয় এবং কয়েক মিনিটের মধ্যেই বুকে তীব্র ব্যথা অনুভব করে সে। এই ঘটনার কথা সে বাবা-মাকে জানালে তাঁরা শিশুটিকে নিয়ে দ্রুত ছুটে আসেন কলকাতা মেডিক্যাল কলেজ হাসপাতালে। ইএনটি বিভাগে শিশুটিকে ভর্তি করানো হয়। চিকিৎসকেরা এক্স-রে করে দেখতে পান, শ্বাসনালির মধ্যে পিনের মতো ধারালো একটি ধাতব বস্তু আটকে রয়েছে।

আরও পড়ুন: রবিবার মেট্রোর সময়সূচিতে বদল, সকাল সকাল পরিষেবা, প্রথম মেট্রো কখন?

পরিস্থিতির গুরুত্ব বুঝে আর দেরি না করে জরুরি অস্ত্রোপচারের সিদ্ধান্ত নেন চিকিৎসকরা। সেই দলে ছিলেন ডাঃ দীপ্তাংশু মুখোপাধ্যায়, ডাঃ শুভজিৎ মুখোপাধ্যায়, ডাঃ সোমদত্তা ঘান্টি এবং অ্যানাস্থেসিয়া বিশেষজ্ঞ রবীন্দ্র মণ্ডল ও সুমিত গোস্বামী। ব্রঙ্কোস্কোপির মাধ্যমে শিশুর শ্বাসনালি থেকে সূচালো পিনটি বের করা হয়। পুরো অস্ত্রোপচারটি সম্পন্ন হতে সময় লাগে প্রায় এক ঘণ্টা।